# **OBAVJEŠTENJE O JAVNOM UVIDU**

# **O PLANIRANOJ TRASI AUTOPUTA NA DIONICI MATEŠEVO – ANDRIJEVICA I IZVJEŠTAJIMA O UTICAJU NA ŽIVOTNU SREDINU I DRUŠTVENO OKRUŽENJE I POZIV NA UČESTVOVANJE U JAVNIM RASPARAVAMA**

Poštovani građani,

Obavještavamo Vas da je u završnoj fazi usvajanje dokumenata o uticajima planirane trase autoputa Bar – Boljare, dionica Mateševo – Andrijevica, na životnu sredinu i društveno okruženje: *Procjena uticaja na životnu sredinu i društveno okruženje sa netehničkim sažetkom, Plan uključivanja zainteresovanih strana, Okvir za sprovođenje eksproprijacije, Izvještaj o do sada obavljenim konsultacijama i javnim skupovima, Plan za upravljanje uticajima na životnu sredinu i društveno* *okruženje*.

Dokumenti su dostupni u elektronskoj formi na sljedećim web sajtovima (na crnogorskom i engleskom jeziku):

* „MONTEPUT“ d.o.o: <https://monteput.me/esia-documentation/>

Opština Kolašin: <https://opstinakolasin.me/oglasna-tabla/>

<https://opstinakolasin.me/wp-content/uploads/2025/03/26.03.2025-Javni_uvid-ESIA_Autoput_Matesevo-Andrijevica.pdf>

* Opština Andrijevica: <https://opstinaandrijevica.me/dokumenta-kategorija/esia-dokumentacija-monteput/>

Štampane verzije dokumenata na crnogorskom jeziku mogu se dobiti na uvid u prostorijama:

* „MONTEPUT“ d.o.o. u Podgorici
* Opštine Kolašin
* Opštine Andrijevica
* Mjesnim kancelarijama naselja preko čije teritorije prolazi planirana trasa: Mateševo, Bare Kraljske i Sunga, i Gnjili Potok, Kralje, Slatina, Sjenožeta i Andrijevica.

Pozivamo sve zainteresovane pojedince, grupe građana, udruženja, preduzetnike, ustanove i organizacije da svoje komentare, pitanja i primjedbe dostave u **pisanoj formi najkasnije do 20. maja 2025.godine**, na adresu „MONTEPUT“ d.o.o. (office@monteput.me) ili dostavom predsjednicima mjesnih kancelarija koji će ih proslijediti MONTEPUT-u, ili predajom pisane primjedbe na dan održavanja javne rasprave.

JAVNE KONSULTACIJE na kojima će se organizovati prezentacija i diskusija o ovim dokumentima održaće se u periodu od 22.05. do 29.05.2025.godine u mjesnim zajednicama preko čije teritorije prolazi trasa autoputa. O tačnom datumu održavanja javnih konsultacija građani će biti blagovremeno obaviješteni na sajtovima MONTEPUT-a, opština Kolašin i Andrijevica, kao i na oglasnim tablama u mjesnim kancelarijama/naseljima, opštinama i putem štampanih i elektronskih medija i lokalnih TV i radio stanica.

Za sve dodatne informacije možete se obratiti predstavnicima Monteputa d.o.o. i/ili predsjedniku Vaše mjesne zajednice.

MONTEPUT